New Girl leikarinn Max Greenfield , 36 ára , er á leið í sína fjórðu Nautica Malibu þríþraut á morgun , sunnudaginn 18. september , og markmið hans er aðeins eitt , að „ klára “ , eins og fram kemur í People tímaritinu . „ Ég hleyp langar vegalengdir og ef mér líður ekki eins og ég sé að deyja , þá held ég að ég muni halda þetta út í keppninni . “ Greenfield tók fyrst þátt í Malibu þríþrautinni árið 2012 , en það var jafnframt í fyrsta skipti sem hann keppti í greininni . „ Sú fyrsta var , eins maður getur ímyndað sér , dálítið ógnvekjandi , “ segir leikarinn , sem stundar CrossFit af krappi . Í þríþrautinni er synt hálf míla , hjólaðar 18 mílur og hlaupið 4 mílur . „ Sundið er alltaf skemmtilegast . Það er líka fyrst í röðinni , þannig að þú ert ekki orðinn þreyttur á undan . “ „ Þetta er frábær keppni og það safnast peningar fyrir krabbameinsrannsóknir við barnaspítalann í Los Angeles , “ sagði Greenfield , sem sjálfur á tvö börn . En myndi persóna hans í New Girl þáttunum , Schmidt , taka þátt í svona keppni ? „ Hann myndi kaupa allan útbúnað , en svo örugglega meiða sig passlega tímanlega , “ segir Greenfield að lokum við People tímaritið .